laion/Wikipedia-Exotic huggingface dataset:
জিমি বিঙ্কস

জেমস গ্রাহাম বিঙ্কস (ইংরেজি: Jimmy Binks; জন্ম: ৫ অক্টোবর, ১৯৩৫) ইয়র্কশায়ারের হাল এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন জিমি বিঙ্কস। দলে তিনি মূলতঃ উইকেট-রক্ষকের দায়িত্ব পালন করতেন। ক্রিকেটবোদ্ধাদের অভিমত, তিনি তার সময়কালের সেরা উইকেট-রক্ষক ছিলেন। তাস্বত্ত্বেও সীমিত আকারের ব্যাটিংশৈলী উপস্থাপনার কারণে মাত্র দুই টেস্টে অংশগ্রহণের সুযোগ ঘটে তার। ১৯৬৩-৬৪ মৌসুমে ভারতের বিপক্ষে দুই টেস্ট খেলেছিলেন। দলের অন্যান্য খেলোয়াড়ের আঘাতপ্রাপ্তির কারণে চার ইনিংসের তিনটিতেই ব্যাটিং উদ্বোধনে নেমেছিলেন তিনি। বিঙ্কসের কাউন্টি চ্যাম্পিয়নশীপের খেলোয়াড়ী জীবন অসাধারণ ছিল। জুন, ১৯৫৫ সালে ইয়র্কশায়ারের সাথে যুক্ত হন। এরপর থেকে প্রত্যেক মৌসুমেই চ্যাম্পিয়নশীপের খেলায় নিজেকে জড়িয়ে রেখেছেন। ১৯৬৯ মৌসুম শেষে এ ক্লাব থেকে অবসরগ্রহণ করেন। এ সময়কালে ইয়র্কশায়ার সাতবার কাউন্টি চ্যাম্পিয়নশীপের শিরোপা জয় করে। সর্বকালের সেরা উইকেট-রক্ষকের তালিকায় বিঙ্কস ১৯শ স্থান দখল করে আছেন। নিজের নামের পাশে ১০৭১টি প্রথম-শ্রেণীর ডিসমিসাল লিখিয়েছেন। এক ইংরেজ মৌসুমে সর্বাধিক ক্যাচ তালুবন্দী করার রেকর্ড ধারণ করে আছেন। ১৯৬০ সালে ৯৬ ক্যাচ নেয়ার পাশাপাশি আরো ১১ স্ট্যাম্পিংয়ের সাথে নিজনাম যুক্ত করেছেন। ১৯৬৭ সালে আর্থিক সুবিধাগ্রহণের বছর লাভ করেন যা ইয়র্কশায়ারের বিভিন্ন স্থানে অনুষ্ঠিত হয়েছিল। ২৪, ২৬ ও ২৭ জুন তারিখে হেডিংলিতে আর্থিক সুবিধাগ্রহণের খেলায় অংশ নেন তিনি। ১৯৬৯ সালে উইজডেন কর্তৃক বর্ষসেরা ক্রিকেটার মনোনীত হন তিনি। বিঙ্কসের স্বল্পকালীন আন্তর্জাতিক খেলোয়াড়ী জীবন প্রসঙ্গে বিশিষ্ট ক্রিকেট ধারাভাষ্যকার কলিন বেটম্যান মন্তব্য করেন যে, ইয়র্কশায়ারে অবস্থানকালে বিঙ্কস তার উদ্দামতাকে উপস্থাপন করতে ব্যর্থ হয়েছেন। এছাড়াও তিনি জরুরি উদ্বোধনী ব্যাটসম্যানের ভূমিকায় অবতীর্ণ হয়েছিলেন। ইয়র্কশায়ার কাউন্টি ক্রিকেট ক্লাবের সভাপতি স্যার উইলিয়াম ওরস্লি মন্তব্য করেন যে, ইয়র্কশায়ারের ক্রিকেটের ইতিহাসে কোন খেলোয়াড়ই জিমি বিঙ্কসের তুলনায় অধিক সময় দিতে পারেননি। Warner, David (২০১১)। The Yorkshire County Cricket Club: 2011 Yearbook (English ভাষায়) (113th সংস্করণ)। Ilkley, Yorkshire: Great Northern Books। পৃষ্ঠা 363। আইএসবিএন 978-1-905080-85-4। উদ্ধৃতি শৈলী রক্ষণাবেক্ষণ: অচেনা ভাষা (link) "Jimmy Binks" (English ভাষায়)। www.cricketarchive.com। সংগ্রহের তারিখ ২০১১-০৩-২৭। উদ্ধৃতি শৈলী রক্ষণাবেক্ষণ: অচেনা ভাষা (link) Bateman, Colin (১৯৯৩)। If The Cap Fits (English ভাষায়)। Tony Williams Publications। পৃষ্ঠা 21। আইএসবিএন 1-869833-21-X। উদ্ধৃতি শৈলী রক্ষণাবেক্ষণ: অচেনা ভাষা (link) "Wisden Cricketers of the Year" (English ভাষায়)। CricketArchive। সংগ্রহের তারিখ ২০০৯-০২-২১। উদ্ধৃতি শৈলী রক্ষণাবেক্ষণ: অচেনা ভাষা (link) মার্ক অ্যালেন মার্টিন বিকনেল উইজডেন বর্ষসেরা ক্রিকেটার আনুষ্ঠানিক কাউন্টি চ্যাম্পিয়নশীপ বিজয়ী দলের তালিকা ইএসপিএনক্রিকইনফোতে জিমি বিঙ্কস (ইংরেজি) ক্রিকেটআর্কাইভে জিমি বিঙ্কস (সদস্যতা প্রয়োজনীয়) (ইংরেজি)
ভোলাহাট সরকারি মহিলা কলেজ

ভোলাহাট সরকারি মহিলা কলেজ চাঁপাইনবাবগঞ্জ জেলার ভোলাহাট উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী ও জাতীয় বিশ্ববিদ্যালয় এর অধীনে পরিচালিত। ভোলাহাট মহিলা মহাবিদ্যালয়টি স্থানীয় জনগণের সাহায্য ও সহযোগিতায় ১৯৯৫ সালে প্রায় ৩ একর জমি উপর ভোলাহাট উপজেলায় প্রথম মহিলা কলেজ স্থাপিত হয়। বর্তমানে কলেজটি জাতীয়করনের তালিকায় নাম রয়েছে। খুব শীঘ্রই সরকারী কলেজ হিসেবে যাত্রা শুরু করবে। এটি চাঁপাইনবাবগঞ্জ জেলার ভোলাহাট উপজেলা সদরের মাত্র ৩০ মিটার দুরে অবস্থিত। মাধ্যমিক ও উচ্চ শিক্ষা মাধ্যমিক, রাজশাহী বোর্ডের অধীনে এইচ.এস.সি ও জাতীয় বিশ্ববিদ্যালয়ের অধীনে ডিগ্রী পাশ কোর্স চালু রয়েছে। ভোলাহাট মোহবুল্লাহ মহাবিদ্যালয় চৌডালা জহুর আহমেদ মিঞা কলেজ রহনপুর ইউসুফ আলী কলেজ রহনপুর মহিলা কলেজ "Institute Basic Info"। Education Management Information System। Directorate of Secondary And Higher Education। ৩১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৯।
আস্থা আগারওয়াল

আস্থা আগারওয়াল হলেন একজন ভারতীয় টেলিভিশন অভিনেত্রী। তিনি সাপনে সুহানে লাড়াকপান কে এবং এক থা রাজা এক থী রানীর মতো নাটকে নেতিবাচক মূল ভূমিকায় অভিনয়ের জন্য অধিক পরিচিতি লাভ করেন। তিনি কালারসে প্রচারিত কবচ... কালি শক্তিও সে নাটকে মিন্টি চরিত্রে অভিনয় করেছেন। এছাড়াও তিনি "গ্ল্যাড্রাগস মিস ইন্ডিয়া ২০১৪"-এর বিজয়ী ছিলেন। তিনি বর্তমানে স্টার ভারতএ সম্প্রচারিত ক্যা হাল মিস্টার পাঞ্চাল ? তে মনিন্দর সিংহএর বিপরীতে অভিনয় করেছেন। আস্থা দিল্লিতে জন্মগ্রহণ করেন এবং সেখানেই তার শৈশব অতিবাহিত করেন। তিনি দিল্লির আইজিআইটি, জিজিএসআইপিইউ বিশ্ববিদ্যালয় থেকে প্রকৌশল শিক্ষা অর্জন করেন। তিনি "পুঞ্জ লয়েড লিমিটেড"-এর জন্য দুই বছর যাবত কাজ করেছেন। http://www.haathichiti.com/astha-agarwal-wikibiographyageboyfriend-full-details-sab-tvs-krishan-kanhaiya-actress-info/ ফেসবুকে আস্থা আগারওয়াল আস্থা আগারওয়ালের সাক্ষাৎকার
মৌলদাঁড়া

মৌলদাঁড়া (বৈজ্ঞানিক নাম: Chersonesia risa (Doubleday)) এক প্রজাতির মাঝারী আকারের সোনালী হলুদ রঙের প্রজাপতি। তরাই অঞ্চল থেকে পাহাড়ে ১৩০০ মিটার অবধি নিচু ঢাল যুক্ত অঞ্চলে এদের উড়তে দেখা যায়। মার্চ থেকে ডিসেম্বর অবধি এদের দর্শন মেলে। এরা নিমফ্যালিডি পরিবার এবং চেরসনেসিয়া উপগোত্রের সদস্য। মৌলদাঁড়া এর প্রজাতিগুলো হলো: Chersonesia risa risa (আসাম থেকে সমগ্র মালয়) Chersonesia risa transies (Martin, 1903) ( উত্তর ভারত-চীন থেকে সমগ্র চীন) Chersonesia risa cyanee (de Nicéville, [1893]) (বর্নেও) ভারতে প্রাপ্ত মৌলদাঁড়া এর উপপ্রজাতি হল- Chersonesia risa risa Doubleday, 1848 – Oriental Common Maplet মৌলদাঁড়ার প্রসারিত অবস্থায় ডানার আকার ৪০-৪৫মিলিমিটার দৈর্ঘ্যের হয়। এই প্রজাতির প্রজাপতি আকারে মাঝারী, ডানার উপরিতল সোনালী হলুদ বর্ণের এবং উভয় ডানাইয় উপর থেকে নীচ পর্যন্ত ৯টি ঘন রঙের সমান্তরাল রেখা বিদ্যমান। সামনের ডানার উপরিতলে বেস এর দিক থেকে প্রথম ৬টি রেখা সরল্রৈখিক এবং টর্নাসে একটি কালো দ্বারা সীমায়িত নীল ওসিলিয়াস বর্তমান। পোস্টডিসকাল এবং সাবটার্মিনাল রেখা দুটির মধ্যে সরল রৈখিক একসারি ছোট ছোপ বর্তমান যার নিচেরটি বড় এবং খুবই সুষ্পষ্ট। টার্মেন হলুদের উপর লাল রঙ এ ছাওয়া। পিছনের ডানায় টর্নাস লাল এবং সোনালী হলুদে অনেক দাগ ছোপে চিত্রিত। সাবটার্মিনাল অংশে একটি লাল সুস্পষ্ট রেখা বিদ্যমান। টার্মেনে ৪নং শিরায় একটি ছোট লেজ এর দেখা মেলে। স্ত্রী নমুনায় রঙ এবং দাগ ছোপ অপেক্ষাকৃত ফ্যাকাশে এবং আকারে বৃহত্তর। এই প্রজাতি দ্রুত ওড়ে এবং প্রায়শই মাটি অথবা পাথরের ভিজে ছোপযুক্ত স্থানে এদের বসে থাকতে দেখা যায়। ভয় পেলে অথবা সচকিত হলে, এরা পাতার তলার দিকে আশ্রয় নেয়। "Chersonesia Distant, 1883" at Markku Savela's Lepidoptera and Some Other Life Forms A Pictorial Guide Butterflies of Gorumara National Park (2013 সংস্করণ)। Department of Forests Government of West Bengal। পৃষ্ঠা 249।  "Chersonesia risa Doubleday, 1848 – Common Maplet"। সংগ্রহের তারিখ ১৯ সেপ্টেম্বর ২০১৭।
পরিবেশ মৃত্তিকা বিজ্ঞান

পরিবেশ মৃত্তিকা বিজ্ঞান বলতে মৃত্তিকা-বিষয়ক উপাদানের সাথে মানবজাতির মিথষ্ক্রিয়া এবং পাশাপাশি জীবমণ্ডল, অশ্মমন্ডল, জলমণ্ডল, এবং বায়ুমণ্ডলের সংকটপূর্ণ বিষয় নিয়ে অধ্যয়নকে বুঝায়। পরিবেশ মৃত্তিকা বিজ্ঞান মৌলিক এবং প্রায়োগিক উভয় বিষয়সমূহকে নির্দেশ করে, যেমন: ভুনিম্ন এবং ভূপৃষ্ঠের পানির মান, অসম্পৃক্ত অঞ্চলের কার্যকারিতা, ‘’পচনশীল নিষ্কাশন ক্ষেত্র (লীচ ক্ষেত্র/ লীচ নিষ্কাশন)’’ এলাকার মূল্যায়ন এবং কার্যকারিতা, বর্জ্যপানি ও ঝড়ের পানির ভূমি নিরাময়, ভূমিক্ষয় নিয়ন্ত্রণ, ধাতু এবং কীটনাশকের সাথে মৃত্তিকা দূষণ, দূষিত মৃত্তিকা নিরাময়, জলাভূমি পুনরুদ্ধার, ভূমি অধঃপতন, পুষ্টি ব্যবস্থাপনা, পানি এবং মাটিতে ভাইরাস এবং ব্যাকটেরিয়ার চলাচল, জীবনিরাময়, আণবিক জীববিদ্যা এবং জিন প্রকৌশল ক্ষেত্রে মৃৎ-জীবাণুর বিকাশে প্রয়োগ করা যেগুলো ঝুঁকিপূর্ণ দূষককে অবদমন করে রাখে, ভূমি উপযোগ, ভূমণ্ডলীয় উষ্ণতা বৃদ্ধি, অ্যাসিড বৃষ্টি, এবং নৃতাত্ত্বিক মৃত্তিকা অধ্যয়ন, যেমন টেড়া পেটা। পরিবেশ মৃত্তিকা বিজ্ঞানের অনেক গবেষণাকর্ম নমুনা ব্যবহারের মাধ্যমে তৈরি করা হয়েছে। Chen, Hongwei; An, Jing; Wei, Shuhe; Gu, Jian; Liang, Wenju (২০১৫)। "Spatial Patterns and Risk Assessment of Heavy Metals in Soils in a Resource-Exhausted City, Northeast China"। PLOS ONE। 10 (9): e0137694। ডিওআই:10.1371/journal.pone.0137694।  Ziadat, Feras Mousa; Yeganantham, Dhanesh; Shoemate, David; Srinivasan, Raghavan; Narasimhan, Balaji; Tech, Jaclyn (২০১৫)। "Soil-Landscape Estimation and Evaluation Program (SLEEP) to predict spatial distribution of soil attributes for environmental modeling"। International Journal of Architectural and Biological Engineering। 8 (3): 158–172। ডিওআই:10.3965/j.ijabe.20150803.1270।  Hillel, D., J.L.. Hatfield, D.S. Powlson, C. Rosenweig, K.M. Scow, M.J. Singer and D.L. Sparks. Editors. (2004) Encyclopedia of Soils in the Environment, Four-Volume Set, Volume 1-4, আইএসবিএন ০-১২-৩৪৮৫৩০-৪
পর্যায় সারণি (আদর্শ)

পর্যায় সারণীর রাসায়নিক শ্রেণীসমূহ পর্যায় সারণি
জেন ব্রিটিন

জেনেট অ্যান ব্রিটিন (ইংরেজি: Janette Ann Brittin; জন্ম: ৪ জুলাই, ১৯৫৯ - মৃত্যু: ১১ সেপ্টেম্বর, ২০১৭) সারের টেমসে জন্মগ্রহণকারী বিখ্যাত ইংরেজ প্রমিলা আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া ক্রিকেটে সাসেক্সের প্রতিনিধিত্ব করেছেন জেন নামে পরিচিত জেন বেনেট। দলে তিনি মূলতঃ ডানহাতি ব্যাটারের দায়িত্ব পালন করতেন। এছাড়াও ডানহাতে অফ-ব্রেক বোলিংয়ে পারদর্শিতা দেখিয়েছেন তিনি। ১৯৭৯ থেকে ১৯৯৮ সময়কালে ২৭ টেস্ট ও ৬৩টি একদিনের আন্তর্জাতিকে অংশগ্রহণ করেছেন। ১,৯৩৫ রান করে টেস্ট রেকর্ড গড়েন। পাশাপাশি নিজ নামের পার্শ্বে পাঁচটি শতরানের মনোজ্ঞ ইনিংস রচনা করেছেন তিনি। ব্রিটিনের একদিনের আন্তর্জাতিকে সংগৃহীত ২১২১ রানের ওডিআই রেকর্ড ২০০৩সাল পর্যন্ত টিকেছিল। পরবর্তীতে ইংল্যান্ডের ওডিআইয়ে শীর্ষস্থানীয় রান সংগ্রাহক শার্লত এডওয়ার্ডস শ্রীলঙ্কার ২১৪ রানের পরাজয়ের দিনে রেকর্ডটুকু নিজের করে নেন। তার সম্বন্ধে এডওয়ার্ডস বলেন, জেন খুবই অসাধারণ খেলোয়াড় ছিলেন। তার ন্যায় খেলোয়াড়ের রেকর্ড ভঙ্গ করতে পেরে আমি সত্যিকার অর্থেই আনন্দ উপভোগ করছি। ব্রিটিন মহিলাদের ক্রিকেট বিশ্বকাপের ইতিহাসে সর্বাধিকসংখ্যক ১৯ ক্যাচ মুঠোয় পুড়েন। সর্বসাকুল্যে চারবার ক্রিকেট বিশ্বকাপে ইংল্যান্ড দলের পক্ষে প্রতিনিধিত্ব করেন। তন্মধ্যে ১৯৯৩সালে তার দল দ্বিতীয়বারের মতো ক্রিকেট বিশ্বকাপের শিরোপা লাভ করেছিল। ৫৮ বছর বয়সে ১১ সেপ্টেম্বর, ২০১৭ তারিখে সাসেক্সে তার দেহাবসান ঘটে। Most runs in Women's Test matches, Cricinfo, Retrieved on 6 November 2007 Most hundreds in Women's Test matches, Cricinfo, Retrieved on 6 November 2007 "Cricket Records | Records | Women's World Cup | Most catches | ESPN Cricinfo"। Cricinfo। সংগ্রহের তারিখ ২৫ জুলাই ২০১৭।  ক্লেয়ার কনর এনিড বেকওয়েল র‌্যাচেল হেহো ফ্লিন্ট ইএসপিএনক্রিকইনফোতে জেন ব্রিটিন (ইংরেজি) ক্রিকেটআর্কাইভে জেন ব্রিটিন (সদস্যতা প্রয়োজনীয়) (ইংরেজি)
অমিত ভাট

অমিত ভাট (জন্ম: ১৯ আগস্ট ১৯৭৩) হলেন একজন ভারতীয় টেলিভিশন অভিনেতা। তিনি বেশ কয়েকটি হিন্দি টেলিভিশন ধারাবাহিকে অভিনয়ের পাশাপাশি মঞ্চনাটকেও অভিনয় করেছেন। তিনি বর্তমানে সাব টিভিতে প্রচারিত তারক মেহতা কা উল্টা চশমায় জেঠালাল চাম্পাকলাল গাড়ার বাবা "চাম্পাকলাল জয়ন্তীলাল গাড়া" চরিত্রে অভিনয় করছেন। অমিত ভাট গুজরাতের সৌরাষ্ট্রে তার শৈশব অতিবাহিত করেছেন। তিনি কমার্সে স্নাতক ডিগ্রি (বি.কম) সম্পন্ন করেছেন। তিনি বর্তমানে স্বপরিবারে মহারাষ্ট্রের মুম্বাইয়ে বসবাস করছেন। ভাট হলেন যমজ ছেলে সন্তানের বাবা। ভাট তারক মেহতা কা উল্টা চশমায় "চাম্পাকলাল জয়ন্তীলাল গাড়া" চরিত্রে অভিনয় করার পূর্বে, বেশ কয়েকটি টেলিভিশন ধারাবাহিকে অভিনয় করেছেন; যার মধ্যে উল্লেখযোগ্য হলো: খিচড়ি, ইয়েস বস, চুপকে চুপকে, ফানি ফ্যামিলি.কম, গাপশাপ কফি শপ এবং এফ.আই.আর.। "Champak Lal Gada of 'Taarak Mehta Ka Ooltah Chashmah'"। সংগ্রহের তারিখ ৩০ মার্চ ২০১৬।  "Amit Bhatt Profile"। সংগ্রহের তারিখ ৯ এপ্রিল ২০১৬।  "Revealed! You will be shocked to know the education qualifications of'Taarak Mehta…' star cast"। http://daily.bhaskar.com। সংগ্রহের তারিখ ১৪ অক্টোবর ২০১৬।  |ওয়েবসাইট= এ বহিঃসংযোগ দেয়া (সাহায্য) "Amit Champak Lal Bhatt one helluva comedian"। সংগ্রহের তারিখ ৩ এপ্রিল ২০১৬।  "Challenges are indefinable: Amit Bhatt"। ২৭ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০১৬।  ইন্টারনেট মুভি ডেটাবেজে অমিত ভাট (ইংরেজি)
ব্লক (পর্যায় সারণী)

ব্লক (ইংরেজি: Block) হল পাশাপাশি অবস্থিত পর্যায় সারণির শ্রেণীসমূহের একটি সেট। প্রতিটি মৌলের সর্বশেষ শক্তিস্তরের অবস্থিত ইলেকট্রনটি যে অরবিটালে অবস্থান নেয় তাকে সেই ব্লকের অন্তর্ভুক্ত করা হয়। অর্থাৎ অরবিটালের নাম অনুসারেই ব্লকের নামকরণ করা হয়। এ হিসেবে পর্যায় সারণির ব্লকগুলো হচ্ছে: এস-ব্লক পি-ব্লক ডি-ব্লক এফ-ব্লক জি-ব্লক (অবশ্য এই ব্লকে অবস্থিত কোন মৌল এখন পর্যন্ত পাওয়া যায়নি) এস-ব্লক পর্যায় সারণির একটি ব্লক যা দুটি শ্রেণী নিয়ে গঠিত। গ্রুপ দুটি হল ক্ষার ধাতু এবং মৃৎ ক্ষার ধাতু। সাধারণত এস-ব্লক মৌলসমূহের ভৌত এবং রাসায়নিক বৈশিষ্টের ক্রম পরিবর্তন বিশেষভাবে লক্ষ্য করা যায়। সাধারণত, যেসব মৌলের পরমাণুর বহিঃস্তরে এস-অরবিটালে প্রবেশ করে তাদের এস-ব্লক মৌল বলা হয়। এই ব্লকের মৌলসমূহের শক্তিস্তবে ইলেকট্রন সংখ্যা বৃদ্ধির সাথে সাথে মৌলের বৈশিষ্ট পরিবর্তনগুলো ব্যাখ্যা করা যায়। শ্রেণী-১ ও শ্রেণী-২-এর মৌলগুলো এস-ব্লক। এককথায়, শ্রেণী-১ তথা হাইড্রোজেন (H), লিথিয়াম (Li), সোডিয়াম (Na), পটাশিয়াম (K), রুবিডিয়াম (Rb), সিজিয়াম (Cs), ফ্র্যান্সিয়াম (Fr) ও শ্রেণী-২ তথা বেরিলিয়াম (Be), ম্যাগনেসিয়াম (Mg), ক্যালসিয়াম (Ca), স্ট্রনশিয়াম (Sr), বেরিয়াম (Ba), রেডিয়াম (Ra) এস-ব্লক ভুক্ত মৌল। এসব মৌলের পরমাণুর বহিঃস্তরে এস-অরবিটালে ইলেকট্রন প্রবেশ করে। এরা সাধারণত আয়নিক যৌগ গঠন করে। এদের যোজনী সাধারণত ১ এবং ২ হয়। মৌলের ইলেক্ট্রন বিন্যাসের পর যদি সর্বশেষ ইলেক্ট্রনটি p কক্ষপথে প্রবেশ করে অর্থাৎ সবচেয়ে বাইরের স্তরের শেষ ইলেক্ট্রনটি np কক্ষপথ যায় তবে তাদের পি-ব্লক মৌল বলে৷ পি-ব্লক পর্যায় সারণির শেষ ছয়টি গ্রুপ ১৩, ১৪, ১৫, ১৬, ১৭, ১৮ গ্রুপ নিয়ে গঠিত, তবে হিলিয়াম (হিলিয়াম এস-ব্লক মৌল) এই ব্লকের অন্তর্ভুক্ত নয়। এই ব্লকের মৌলগুলোর সর্বশেষ শক্তিস্তরের ইলেকট্রনটি পি-কক্ষপথে থাকে। সকল অধাতু (হাইড্রোজেন এবং হিলিয়াম ব্যতীত, এই দুটি মৌল এস-ব্লকের অন্তর্গত), অর্ধ ধাতু এবং পোস্ট-ট্রানজিশন ধাতু মৌলগুলো পি-ব্লকের অন্তর্গত। আবিষ্কৃত মৌলের সংখ্যা ১১৮টি ধরে নিলে পি-ব্লকে মৌলের সংখ্যা হয় ৩৬টি৷ যে সকল মৌল পি-ব্লকের অন্তর্ভুক্ত: ১৩ (IIIB, IIIA): বোরন গ্রুপ ১৪ (IVB, IVA): কার্বন গ্রুপ ১৫ (VB, VA): নাইট্রোজেন গ্রুপ (বা প্নিক্টোজেনs) ১৬ (VIB, VIA): চালকোজেন গ্রুপ ১৭ (VIIB, VIIA): হ্যালোজেন ১৮ (গ্রুপ ০): নিষ্ক্রিয় গ্যাস (হিলিয়াম ব্যতীত) পি-ব্লক মৌলের সাধারন কিছু বৈশিষ্ট্য হলো : ১.এগুলোকে আদর্শ বা প্রতিনিধি মৌল কারন এদের। ইলেকট্রন বিন্যাস নিয়ম অনুসারে হয় ২.এরা বেশির ভাগই তড়িৎ ঋণাত্মক অধাতু ৩.একই পর্যায়ের বাম থেকে ডানে গেলে পরমানুর ভেতরে প্রোটন সংখ্যা বৃদ্ধি পায় তার সাথে বাইরের ইলেকট্রন সংখ্যা ও বৃদ্ধি পায় সুতারাং যেহেতু বিপরীত চার্জ পরস্পরকে আকর্যন করে তাই বামের মৌলের পরমানবিক আকার থেকে ডানের মৌলের পারমানবিক আকার ক্রমশ হ্রাস পায় ৪.একই পর্যায়ের বাম থেকে ডান দিকে মৌলের বিজারন ক্ষমতা ক্রমশ হ্রাস পায় এবং জারন ক্ষমতা বৃদ্ধি পায় ৫.একই গ্রুপের উপর থেকে নিচে পারমানবিক আকার বৃদ্ধি পায় এবং আয়নিকরন শক্তি হ্রাস পায়, ধাতব ধর্ম বৃদ্ধি পায় ৬.একই গ্রুপের উপর থেকে নিচে বিজারন ক্ষমতা বৃদ্ধি পায় এবং জারন ক্ষমতা হ্রাস পায় ৭.পি ব্লকের মৌল নিজেদের মাঝে সমযোজী ও ধাতুর সাথে আয়নিক যৌগ গঠন করে ৮.পি ব্লক মৌল পরিবর্তনশীল জারন অবস্হা প্রদর্শন করে বৈশিষ্ট্য "সংরক্ষণাগারভুক্ত অনুলিপি" (পিডিএফ)। ২৩ জানুয়ারি ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ আগস্ট ২০১২।
অলসপুর

অলসপুর হল আল হাজেন পরিচালিত বাংলাদেশী হাস্যরসাত্মক ধারাবাহিক নাটক। এটি রচনা করেছেন মুহাম্মদ মামুন অর রশিদ। ধারাবাহিকটি ২০১১ সালের ১২ মে থেকে আরটিভিতে প্রচারিত হয়। অলসপুর এমন একটি রাজ্য, যেখানে সব অলস লোক এসে বাসা বেঁধেছে। সেখানে মাত্র দুই জন লোক পেশাজীবী। তাদের একজন স্থানীয় ইউনিয়নে member এবং অন্যজন চা দোকানি। কিছু অলস লোক শয়তানি চিন্তাও করে সেখানে। এরকমই একটি গল্পকে নিয়ে গড়ে উঠেছে নাটকের কাহিনী। চঞ্চল চৌধুরী- উজ্জ্বল (জায়গির মাস্টার) ফজলুর রহমান বাবু-- বক্কর (ঘর জামাই) লুৎফর রহমান জর্জ-- ভজা মেম্বার আরফান চৌধুরী-- সিরু চা দোকানী। রিফাত চৌধুরী---- মাকু চৌধুরী, ভজা মেম্বারের বন্ধু। বিদ্যা সিনহা সাহা মীম---- রুপালী। সিদ্দিকুর রহমান আলভী--- আনরসি। ডলি জহুর- - রুপালির মা এর চরিত্রে। আনিসুর রহমান মিলন - টার্গেট ও সনেট। আ খ ম হাসান -- মকবুল, ভজা মেম্বারের ধর্ম ভাই মৌসুমী হামিদ - বেলী শামীমা তুষ্টি নওহা মুনীর দিহান-- আনরসির বড় বোন, বক্করের বউ। চিত্রলেখা গুহ-- আনরসি ও বেনারসির মা। "'অলসপুর' ১০০০ পর্বে"। দৈনিক ইত্তেফাক। ২৮ মে ২০১৭। ৬ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৭।  "১০০০তম পর্বে 'অলসপুর'"। বাংলাদেশ প্রতিদিন। ৯ মে ২০১৭। সংগ্রহের তারিখ ১৯ সেপ্টেম্বর ২০১৭। [স্থায়ীভাবে অকার্যকর সংযোগ] "আরটিভির নতুন ধারাবাহিক অলসপুর"। বাংলানিউজটোয়েন্টিফোর.কম। ১০ মে ২০১১। সংগ্রহের তারিখ ২৬ মার্চ ২০২৩।
তনুজ মহাশব্দে

তনুজ মহাশব্দে হলেন একজন ভারতীয় টেলিভিশন অভিনেতা, যিনি সাব টিভিতে প্রচারিত জনপ্রিয় নাটক তারক মেহতা কা উল্টা চশমায় একজন বিজ্ঞানী "কৃষ্ণান সুবরামানিয়াম আইয়ার" চরিত্রে অভিনয়ের মাধ্যমে জনপ্রিয়তা অর্জন করেছেন। তনুজ মুলত মধ্য প্রদেশের দেওয়াসের বাসিন্দা এবং তিনি তার কলেজ জীবনে মাঝেমাঝেই ভোপালের রাস্তায় অভিনয় করত। তনুজ ম্যারিন কমিউনিকেশনে ডিপ্লোমা ডিগ্রী অর্জন করেছেন। তনুজ সাব টিভিতে প্রচারিত জনপ্রিয় নাটক তারক মেহতা কা উল্টা চশমার একজন লেখক ছিলেন। শুটিংয়ের সময় দিলিপ যোশী তাকে এবং মুনমুন দত্তকে একসাথে লক্ষ্য করেন এবং পরিচালকের কাছে তাদের দুজনকে স্বামী-স্ত্রী চরিত্রে অভিনয় করানোর পরামর্শ প্রদান করেন। ২০১৬ সালে, তনুজ একটি ১৮ বছর বয়স্ক ছেলেকে তার পরিবারের সাথে পুনর্মিলিত করার জন্য প্রশংসা কুড়িয়েছেন, সেই ছেলেটি বোরিবালিতে হারিয়ে গিয়েছিল। অতঃপর তনুজ তাকে পুলিশ স্টেশনে নিয়ে যান। ২০১৬ সালের মার্চে, তিনি গোবিন্দর সাথে মুম্বাইয়ে অনুষ্ঠিত পাঞ্জাবি চলচ্চিত্র কানাডা দি ফ্লাইটের প্রথম দর্শনে উপস্থিত হয়েছেন। "In pictures: Television stars celebrate Holi"। www.mid-day.com। সংগ্রহের তারিখ ৬ অক্টোবর ২০১৬।  "Eight years down the line, 'Mr & Mrs Iyer' still going strong"। www.freepressjournal.com। সংগ্রহের তারিখ ৭ অক্টোবর ২০১৬।  "Revealed! You will be shocked to know the education qualifications of'Taarak Mehta…' star cast"। www.daily-bhaskar.com। সংগ্রহের তারিখ ৬ অক্টোবর ২০১৬।  "Lesser known facts about the cast of 'Taarak Mehta Ka Ooltah Chashmah'"। www.timesofindia.com। সংগ্রহের তারিখ ৬ অক্টোবর ২০১৬।  "Actor reunites 18-year-old with kin"। www.timesofindia.com। সংগ্রহের তারিখ ৬ অক্টোবর ২০১৬।  "Actor Govinda graces Canada Di Flight Premiere"। http://mumbainewsnetwork.com। ৪ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ২৭ নভেম্বর ২০১৬।  |ওয়েবসাইট= এ বহিঃসংযোগ দেয়া (সাহায্য) "Forbes India Celebrity 100 Nominees List for 2014"। www.forbesindia.com। সংগ্রহের তারিখ ২১ অক্টোবর ২০১৬।  www.facebook.com https://www.facebook.com/permalink.php?story_fbid=569495833208034&id=129794253844863&comment_id=571013186389632&comment_tracking=%7B%22tn%22%3A%22R%22%7D।  |শিরোনাম= অনুপস্থিত বা খালি (সাহায্য)
২৬ জানুয়ারি

২৬ জানুয়ারি গ্রেগরীয় বর্ষপঞ্জী অনুসারে বছরের ২৬তম দিন। বছর শেষ হতে আরো ৩৩৯ (অধিবর্ষে ৩৪০) দিন বাকি রয়েছে। ১৫০০ - ভিসেন্ড পিনৎসল ব্রাজিল আবিষ্কার করেন। ১৫৩১ - পর্তুগালে লিসবন শহরে শক্তিশালী ভূমিকম্পে প্রায় এক হাজার মানুষ প্রাণ হারান। ১৫৬৫ - বিজয়নগর সাম্রাজ্য ও দক্ষিণাত্যের সুলতানি রাজ্যের মধ্যে তালিকোটার যুদ্ধ সংঘটিত হয়। এই যুদ্ধের ফলে ভারতের সর্বশেষ হিন্দু রাজত্ব বিজয়নগরের পতন ত্বরান্বিত হয়েছিল। ১৬৯৯ - কার্লোউইজ সন্ধি অনুসারে তুরস্ক এবং অস্ট্রিয়া, পোল্যান্ড, ভিনিস ও রাশিয়ার মধ্যে সংঘটিত মহাযুদ্ধের অবসান হয়। ১৭৮৮ - গভর্নর আর্থার ফিলিপ অস্ট্রেলিয়ার সিডনি প্রতিষ্ঠা করেন। ১৮৪১ - হংকং ব্রিটিশ সার্বভৌম ভূখণ্ডে পরিণত হয়। ১৯১৮ - ইউক্রেন স্বাধীনতা ঘোষণা করে। ১৯৩০ - ভারতীয় জাতীয় কংগ্রেস ২৬ জানুয়ারি তারিখটিকে “স্বাধীনতা দিবস” বা “পূর্ণ স্বরাজ দিবস” হিসেবে ঘোষণা করে। ১৯৫০ ভারতের সংবিধান কার্যকর হয়। রাজেন্দ্র প্রসাদ ভারতের প্রথম রাষ্ট্রপতি হিসেবে শপথ নেন। পশ্চিমবঙ্গ রাজ্য গঠিত হয়। ১৯৫২ - ঢাকার পল্টন ময়দানে পাকিস্তানের প্রধানমন্ত্রী খাজা নাজিমুদ্দিন উর্দুকে পাকিস্তানের রাষ্ট্রভাষা হিসেবে ঘোষণা দেন। ১৯৫২ - মিশরের কালো শনিবার রায়োট: রাজধানী কায়রের ব্যাবসায়িক প্রতিষ্ঠানগুলো জ্বালিয়ে দেয়া হয়।ব্রিটিশ নাগরিক ও মিশরীয় ধনী ব্যাক্তিত্বের উপর আক্রমণ করা হয়। ১৯৬১ - মার্কিন প্রেসিডেন্ট জন এফ কেনেডি, জেনেট এফ ট্রাভলকে মার্কিন রাষ্ট্রপতির প্রথম মহিলা চিকিৎসক হিসেবে নিয়োগ দেন। ১৯৬৫ - হিন্দি ভারতের কেন্দ্রীয় সরকারের সরকারি ভাষা হিসেবে স্বীকৃতি পায়। ১৯৭২ - বাংলাদেশকে স্বাধীন দেশ হিসেবে স্বীকৃতি দেয় সাইপ্রাস। ১৯৮২ - তালিবাবাদে বাংলাদেশের ভূ-উপগ্রহ কেন্দ্র স্থাপিত হয়। ১৯৮৬ - ইসরায়েল ও মিসরের কূটনৈতিক সম্পর্ক প্রতিষ্ঠা হয়। ১৯৯১ - সোমালিয়ার ক্ষমতা হতে সাইদ বারিকে অপসারণ; আলি মাহাদির জয়লাভ। ২০০১ - ভারতের গুজরাটে শক্তিশালী ভূমিকম্পে প্রায় ২০ হাজার মানুষ প্রাণ হারান। ২০০৪ - রাষ্ট্রপতি হামিদ কারজাই আফগানিস্তানের নতুন সংবিধানে স্বাক্ষর করেন। ১৮৪৪ -গুরুদাস বন্দ্যোপাধ্যায়, কলকাতা হাইকোর্টের বাঙালি বিচারপতি ও কলকাতা বিশ্ববিদ্যালয়ের প্রথম ভারতীয় উপাচার্য। (মৃ.০২/১২/১৯১৮) ১৮৫০ - এডওয়ার্ড বেলামি, মার্কিন লেখক ও সমাজতন্ত্রী ১৮৭৮ - ডেভ নোর্স, দক্ষিণ আফ্রিকান ক্রিকেট খেলোয়াড়। ১৮৮৪ - এডওয়ার্ড স্যাপির, মার্কিন ভাষাবিজ্ঞানী। ১৮৯০ - গোপালদাস মজুমদার খ্যাতনামা প্রকাশক। (মৃ.১৮/০৬/১৯৮০) ১৯১১ - পলিকার্প কুশ, নোবেলজয়ী মার্কিন পদার্থবিদ। ১৯১৮ - নিকালোই চসেস্কু, রুমানীয় নেতা। ১৯২৬ - জন লোগি বেয়ার্ড প্রকাশ্যে টেলিভিশনের কার্যকারিতা প্রদর্শন করেন। ১৯৪৮ - মির্জা ফখরুল ইসলাম আলমগীর,বিএনপির মহাসচিব,বাংলাদেশ ১৯৬৩ – হোসে মরিনহো, পর্তুগিজ ফুটবল ব্যবস্থাপক ও সাবেক ফুটবল খেলোয়াড়। ১৮২৩ - এডওয়ার্ড জেনার, ইংরেজ চিকিৎসক, গুটি বসন্তের টিকার আবিষ্কারক।(জ. ১৭/০৫/১৭৪৯) ১৯৬৯ - অনুকূলচন্দ্র ঠাকুর, বাঙালি ধর্মসংস্কারক।(জ. ১৪/০৯/১৮৮৮) ২০১৪ - হোসে এমিলিও পাচেকো, মেক্সিকান কবি, উপন্যাসিক, নাট্যকার, ছোটগল্পকার, অনুবাদক ও প্রাবন্ধিক। ২০১৫ - আর কে লক্ষ্মণ নামে পরিচিত রাসীপুরম কৃষ্ণস্বামী লক্ষ্মণ ভারতীয় ব্যঙ্গশিল্পী ও কার্টুনিস্ট।(জ. ২৪/১০/১৯২১) ২০১৬ - সাহেবজাদা ইয়াকুব খান, সাবেক পূর্ব পাকিস্তানের গভর্নর। ২০১৮ - সুপ্রিয়া দেবী, ভারতীয় বাঙালি অভিনেত্রী। (জ. ০৮/০১/১৯৩৩) আন্তর্জাতিক কাস্টমস দিবস (আন্তর্জাতিক) সাধারণতন্ত্র দিবস (ভারত) মুক্তি দিবস (উগান্ডা) অস্ট্রেলিয়া দিবস (অস্ট্রেলিয়া) উইকিমিডিয়া কমন্সে ২৬ জানুয়ারি সংক্রান্ত মিডিয়া রয়েছে। বিবিসি: এই দিনে (ইংরেজি) দি নিউইয়র্ক টাইমস: এই দিনে (ইংরেজি)
গৌর চক্রবর্তী

গৌর চক্রবর্তী বা গৌরনারায়ন চক্রবর্তী ভারতের কমিউনিস্ট পার্টি (মাওবাদী) দলের পশ্চিমবঙ্গ রাজ্য কমিটির প্রথম প্রকাশ্য মুখপাত্র ছিলেন। তিনি ভারতের বেআইনি কার্যক্রম (প্রতিরোধ) আইন বা UAPA তে গ্রেপ্তারকৃত অন্যতম প্রবীন রাজনীতিবিদ। প্রথম জীবনে গৌর চক্রবর্তী বিভিন্ন শ্রমিক সংগঠন ও রেলওয়ে হকার ইউনিয়নের সাথে যুক্ত ছিলেন। ১৯৬৭ এর আগে ভারতের কমিউনিস্ট পার্টিতে যোগ দেন, পরে ভারতের কমিউনিস্ট পার্টি (মার্ক্সবাদী) দলের মদনপুর শাখার সদস্য হিসেবে কাজ করতেন নদীয়া ও মুর্শিদাবাদ জেলায়। দীর্ঘ তিন দশক বামপন্থী রাজনীতি করাকালীন তার সাথে ভারতের কমিউনিস্ট পার্টি (মার্কসবাদী-লেনিনবাদী)দলের বিভিন্ন গনসংগঠনের সাথে যোগাযোগ হয়। মানবাধিকার আন্দোলন ও নানা সামাজিক সংগঠনে যুক্ত ছিলেন গৌর। বামফ্রন্ট পরিচালিত সরকারের শাসনে সিঙ্গুর - নন্দীগ্রাম জমি অধিগ্রহণবিরোধী আন্দোলনে এবং লালগড় আন্দোলনের সময় তিনি গুরুত্বপূর্ণ ভূমিকা পালন করেন। জঙ্গলমহলে আদিবাসী অধ্যুষিত তিনটি জেলায় মাওবাদী সংগঠন গড়ে তুলতে তিনি বড় রকমের ভূমিকা রেখেছিলেন। তদানীন্তন মুখ্যমন্ত্রী বুদ্ধদেব ভট্টাচার্য ভারতের কমিউনিস্ট পার্টি (মাওবাদি)কে পশ্চিমবঙ্গ রাজ্যে নিষিদ্ধ ঘোষণা করার অব্যবহিত পরে গৌর চক্রবর্তীকে গ্রেপ্তার করা হয়। ২০০৯ সালের ২৩ জুন কলকাতা পুলিশ একটি বেসরকারী টিভি চ্যানেলের স্টুডিওতে সাক্ষাতকার দেওয়ার পরেই তাকে গ্রেপ্তার করে ও তার বিরুদ্ধে আনলফুল একটিভিটিস প্রিভেনশন আইনের ২০ নং ধারায় অভিযুক্ত করে। রাষ্ট্রদ্রোহীতা ও অন্যান্য অভিযোগে তাকে প্রেসিডেন্সী জেলে পাঠানো হয়। বয়েসের কারণে তিনি জেলের ভেতর একাধিকবার অসুস্থ হয়ে পড়লে তাকে হাসপাতালে ভর্তি করতে হয়েছিল। তার বিরুদ্ধে আনা রাষ্ট্রদ্রোহিতার অভিযোগ প্রমাণ না হওয়ায় কলকাতার ব্যাংকশাল (সিটি সেশন কোর্ট) তাকে বেকসুর খালাস দেয় ১৯ জুলাই, ২০১৭। দীর্গ সাত বছর কারান্তরালে থাকার পর ৭৮ বছর বয়েসে তিনি মুক্তি পান। বর্তমানে তিনি নাগরিক আন্দোলনের সাথে যুক্ত আছেন। "Bengal follows India: Maoists banned,top leader held"। indianexpress.com। ২৩ জুন ২০০৯। সংগ্রহের তারিখ ১৯ সেপ্টেম্বর ২০১৭।  "৭ বছর পর মুক্ত ভারতের প্রবীণ মাওবাদী গৌর চক্রবর্তী"। banglatribune.com। ২৮ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ১৯ সেপ্টেম্বর ২০১৭।  "রাষ্ট্রদ্রোহীতা থেকে মুক্ত"। eisamay.indiatimes.com। সংগ্রহের তারিখ ১৯ সেপ্টেম্বর ২০১৭।  "সাত বছর পর বেকসুর খালাস মাওবাদী নেতা গৌর চক্রবর্তী"। abpananda.abplive.in। সংগ্রহের তারিখ ১৯ সেপ্টেম্বর ২০১৭।
বর্ধিত পর্যায় সারণি

পর্যায় সারণির বর্ধিত সংস্করণ স্বাভাবিকের চেয়ে দীর্ঘতর হয়। ভেতরের অবস্থান্তর ধাতু পর্যায় সারণি গ্রুপ ২ ও গ্রুপ ৩ এর মধ্যে স্থাপন করা হয়। একটি সাধারণ পর্যায় সারণিতে অভ্যন্তরীণ রূপান্তর ধাতুগুলো গ্রুপ ২ এবং ৩ এর নিচে অবস্থান করে। পর্যায় সারণি